G., Dei gratia Lingonensis episcopus, universis presentes litteras inspecturis, salutem in Domino. Noveritis quod nos fundacionem altaris factam in ecclesia de Espinolio a Milone de Sancto-Michaele dicto, et Agnete, uxore ejus, de Espinolio, sicut in licteris Hugonis, decani Tornodor, plenius continetur, volumus et concedimus ac sigilli nostri munimine confirmamus. Actum, anno Domini millesimo ducentesimo quinquagesimo-tercio, mense septembri.